ANEXA C

PARTEA II LA ACORD

„I. SPECIFICAȚII PRIVIND DISPOZITIVELE DE AFIȘARE

1. Definiții

1.1. Tipuri de produs

Dispozitiv de afișare electronică (dispozitiv de afișare): un produs disponibil pe piață, dotat cu un ecran de afișare și cu componentele electronice aferente, deseori cuprinse într-o singură carcasă, a cărui funcție principală este aceea de a afișa informații vizuale provenind de la: 1. un computer, o stație de lucru sau un server prin intermediul uneia sau mai multor intrări (de exemplu VGA, DVI, HDMI, Display Port, IEEE 1394, USB); 2. o sursă de stocare externă (de exemplu o unitate flash pentru USB, un card de memorie); sau 3. o conexiune de rețea.

(a) Monitor de computer: un dispozitiv electronic, de obicei cu diagonala ecranului mai mare de 12 țoli și cu o densitate a pixelilor mai mare de 5 000 de pixeli pe țol pătrat (pixeli/in2), care afișează interfața cu utilizatorul a computerului și programele deschise, permițând utilizatorului să interacționeze cu computerul, de regulă cu ajutorul unei tastaturi și al unui maus. Dispozitiv de afișare cu performanță sporită: un monitor de computer care are toate caracteristicile și funcțiile de mai jos: (i) un raport de contrast de cel puțin 60:1, măsurat la un unghi de vizualizare orizontal de cel puțin 85°, cu sau fără ecran protector de sticlă; (ii) o rezoluție nativă mai mare sau egală cu 2,3 megapixeli (MP); și (iii) o gamă de culori cel puțin echivalentă cu sRGB, conform definiției din IEC 61966 2-1. Se acceptă variații ale spațiului de culoare cu condiția să se ofere 99 % sau mai mult din culorile sRGB definite.

(b) Ramă foto digitală: un dispozitiv electronic, de regulă cu o diagonală a ecranului mai mică de 12 țoli, a cărui funcție principală este de a afișa imagini digitale. De asemenea, poate afișa un cronometru programabil, un detector de prezență, audio, video sau conexiune bluetooth sau wireless.

(c) Panou de afișare electronic: un dispozitiv electronic, de regulă cu o diagonală a ecranului mai mare de 12 țoli și o densitate a pixelilor mai mare sau egală cu 5 000 pixeli/in2. Este comercializat de obicei ca panou de afișare comercial pentru a fi utilizat în spații unde să fie văzut de mai multe persoane, în medii care nu sunt de birou, precum magazine cu amănuntul, magazine universale, restaurante, muzee, hoteluri, spații în aer liber, aeroporturi, săli de conferințe sau săli de clasă.

1.2. Sursă externă de alimentare: denumită, de asemenea, adaptor electric extern. O componentă aflată într-o carcasă de protecție separată fizic de dispozitivul de afișare, concepută pentru a converti curentul alternativ de intrare provenit de la rețeaua de energie electrică în curent continuu de tensiune (tensiuni) mai joasă (joase), pentru alimentarea cu putere a dispozitivului de afișare. O sursă externă de alimentare se conectează la dispozitivul de afișare printr-o conexiune electrică de tip mamă-tată, un cablu, un fir sau o altă formă de cablaj detașabil sau integrat.

1.3. Moduri de funcționare:

(a) Modul pornit: modul în care produsul a fost activat și furnizează una sau mai multe dintre funcțiile sale principale. Acest mod poate fi descris, de asemenea, prin termenii comuni «activ», «în uz» și «funcționare normală». Puterea în acest mod este în general mai mare decât puterea în modul de veghe sau în modul oprit.

(b) Modul de veghe: modul în care intră produsul după primirea unui semnal de la un dispozitiv conectat sau de la un stimul intern. Produsul poate intra în acest mod și ca urmare a unui semnal produs în urma unei acțiuni a utilizatorului. Produsul trebuie să se reactiveze la primirea unui semnal de la un dispozitiv conectat, de la o rețea, de la o telecomandă și/sau de la un stimul intern. Atât timp cât produsul se află în acest mod, el nu produce o imagine vizibilă, excepție făcând eventual funcțiile speciale pentru utilizatori sau de protecție, precum informații despre produs sau afișaje ale stării, ori funcțiile bazate pe senzori. Note: 1. Stimuli interni pot fi, de exemplu, un temporizator sau un detector de prezență. 2. Un reglaj al consumului de putere nu este un exemplu de semnal din partea utilizatorului.

(c) Modul oprit: modul în care produsul este conectat la o sursă de putere și nu asigură nicio funcție de mod pornit sau de mod de veghe. Produsul poate să rămână în acest mod o perioadă de timp nedefinită. Produsul poate să iasă din acest mod doar prin acționarea directă de către utilizator a unui comutator sau a unei comenzi. Este posibil ca unele produse să nu aibă acest mod.

1.4. Luminanță: măsură fotometrică a intensității luminoase per unitate de suprafață a luminii care se deplasează într-o direcție dată, exprimată în candele pe metru pătrat (cd/m2). Luminanța se referă la setările de luminozitate ale unui dispozitiv de afișare.

(a) Luminanța maximă raportată: luminanța maximă pe care o poate atinge un dispozitiv de afișare la setarea prestabilită pentru modul pornit, astfel cum se specifică de către producător, de exemplu, în manualul de utilizare.

(b) Luminanța maximă măsurată: luminanța maximă pe care o poate atinge dispozitivul de afișare prin configurarea manuală a funcțiilor sale, cum ar fi luminozitatea și contrastul.

(c) Luminanță la ieșirea din fabrică: luminanța dispozitivului de afișare la setarea prestabilită din fabrică pe care producătorul a ales-o pentru o utilizare normală la domiciliu sau pentru utilizarea comercială aplicabilă. Luminanța din fabrică a dispozitivelor de afișare la care reglarea automată a luminozității este activată implicit poate varia în funcție de condițiile de luminozitate ambientală din locul în care este instalat dispozitivul.

1.5. Suprafața ecranului: lățimea vizibilă a ecranului înmulțită cu înălțimea vizibilă a ecranului, exprimată în țoli la pătrat (in2).

1.6. Reglarea automată a luminozității (Automatic Brightness Control – ABC): mecanismul automat care controlează luminozitatea unui dispozitiv de afișare în funcție de lumina ambientală.

1.7. Condiții de lumină ambientală: combinația de iluminări din mediul în care se află dispozitivul de afișare, de exemplu în camera de zi sau în birou.

1.8. Conexiune tip «punte»: o conexiune fizică între două controloare de hub, realizată de obicei, dar nu întotdeauna, prin USB sau prin FireWire, care permite extinderea porturilor, de regulă pentru migrarea porturilor într-o locație mai bună sau pentru creșterea numărului de porturi disponibile.

1.9. Funcție de rețea: capacitatea de a obține o adresă IP atunci când se realizează conectarea la o rețea.

1.10. Detector de prezență: un dispozitiv folosit pentru detectarea prezenței umane în fața sau în jurul unui dispozitiv de afișare. Detectorul de prezență este de regulă folosit pentru a permite schimbarea între modul pornit și modul de veghe sau modul oprit al dispozitivului de afișare.

1.11. Familia de produse: un grup de dispozitive de afișare, fabricate sub aceeași marcă, cu aceeași mărime și rezoluție a ecranului și integrate într-o singură carcasă care poate conține configurații hardware diferite.

Exemplu: două monitoare de computer din aceeași serie de model, cu o diagonală a ecranului de 21 țoli și o rezoluție de 2,074 megapixeli (MP), dar cu caracteristici diferite, de exemplu difuzoare sau cameră video integrate, pot fi considerate ca fiind o familie de produse.

1.12. Model reprezentativ: configurația de produs testată pentru certificarea ENERGY STAR și destinată să fie comercializată și etichetată ca produs ENERGY STAR.

2. Domeniul de aplicare

2.1. Produse incluse

2.1.1. Produsele care corespund definiției unui dispozitiv de afișare, astfel cum se precizează în prezentul document, și sunt alimentate direct de la rețeaua de curent alternativ prin intermediul unei surse externe de alimentare sau printr-o conexiune de date sau de rețea sunt eligibile pentru a primi eticheta ENERGY STAR, cu excepția produselor enumerate în secțiunea 2.2.

2.1.2. Printre produsele tipice care ar putea fi eligibile pentru certificare în temeiul prezentei specificații se numără: (a) monitoare de computer; (b) rame foto digitale; (c) panouri de afișare electronice; și (d) alte produse, inclusiv monitoare cu switch KVM (keyboard, video and mouse – tastatură, video și maus) și alte dispozitive de afișare specifice fiecărui sector, care respectă definițiile și criteriile de certificare din prezenta specificație.

2.2. Produse excluse

2.2.1. Produsele care sunt reglementate de alte specificații pentru produse ENERGY STAR nu sunt eligibile pentru certificare în temeiul prezentei specificații. Lista specificațiilor aflate în vigoare în prezent este disponibilă la adresa www.eu-energystar.org.

2.2.2. Următoarele produse nu sunt eligibile pentru certificare în temeiul prezentei specificații: (a) produse cu o diagonală vizibilă a ecranului de peste 61 de țoli; (b) produse cu tuner TV integrat; (c) produse care sunt comercializate și vândute ca televizoare, inclusiv produsele cu un port de intrare pentru computere (de exemplu VGA) care sunt comercializate și vândute în principal ca televizoare; (d) produse care fac parte din aparate TV formate din componente separate. Un aparat TV din componente separate este un produs care este constituit din două sau mai multe componente separate (de exemplu, dispozitiv de afișare și tuner) care sunt comercializate și vândute ca un aparat TV sub o singură denumire de model sau de sistem. Un aparat TV din componente separate poate avea mai multe cabluri electrice; (e) televizoare/monitoare de computer cu funcție dublă care sunt comercializate și vândute ca atare; (f) dispozitive informatice și de comunicare mobile [de exemplu tablete electronice, tăblițe (slates), cititoare electronice, telefoane inteligente]; (g) produse care trebuie să îndeplinească specificațiile pentru dispozitive medicale ce interzic funcția de gestionare a consumului de putere și/sau nu au o stare care să corespundă definiției modului de veghe; și (h) terminale ușoare (thin client), terminale ultraușoare (ultra-thin client) sau terminale de tip «zero client».

3. Criterii de certificare

3.1. Cifre semnificative și rotunjire

3.1.1. Toate calculele se realizează folosind valori măsurate direct (nerotunjite).

3.1.2. Cu excepția cazului în care se specifică altfel, conformitatea cu cerințele specificației este evaluată folosind valori calculate sau măsurate direct fără a se recurge la rotunjire.

3.1.3. Valorile calculate sau măsurate direct care sunt prezentate spre raportare pe site-ul web al ENERGY STAR se rotunjesc la cea mai apropiată cifră semnificativă, astfel cum se menționează în cerințele corespunzătoare din specificație.

3.2. Cerințe generale

3.2.1. Sursa externă de alimentare: dacă produsul este livrat cu o sursă externă de alimentare, aceasta trebuie să îndeplinească cerințele pentru nivelul V de performanță conform Protocolului internațional de marcare privind eficiența și să poarte marcajul nivelului V. Informații suplimentare privind Protocolul de marcare sunt disponibile la adresa www.energystar.gov/powersupplies Sursele externe de alimentare trebuie să îndeplinească cerințele pentru nivelul V atunci când sunt testate utilizând Metoda de testare pentru calculul eficienței energetice a surselor externe de alimentare de tensiune mono c.a.-c.c. și c.a.-c.a. (Test Method for Calculating the Energy Efficiency of Single-Voltage External Ac-Dc and Ac-Ac Power Supplies) din 11 august 2004.

3.2.2. Gestionarea consumului de putere: (a) Produsele trebuie să ofere cel puțin o funcție de gestionare a consumului de putere care să fie activată implicit și care să poată fi utilizată pentru a trece automat din modul pornit în modul de veghe fie printr-un dispozitiv gazdă conectat, fie în mod intern [de exemplu, există suport pentru sistemul Display Power Management Signalling (DPMS) al VESA, activat implicit]. (b) Produsele care generează conținut pentru afișare din una sau mai multe surse interne trebuie să dispună de un senzor sau de un temporizator activat implicit, pentru a permite trecerea automată în modul de veghe sau în modul oprit. (c) Produsele care trec din modul pornit în modul de veghe sau în modul oprit după un interval implicit intern trebuie să indice intervalul implicit respectiv. (d) Monitoarele de computer trebuie să intre automat în modul de veghe sau în modul oprit la 15 minute după ce au fost deconectate de la un computer gazdă.

3.3. Cerințe aplicabile modului pornit

3.3.1. Consumul de putere în modul pornit (PON), măsurat în conformitate cu metoda de testare ENERGY STAR, trebuie să fie mai mic sau egal cu cerința privind consumul maxim de putere în modul pornit (PON_MAX), calculat și rotunjit în conformitate cu tabelul 1 de mai jos. În cazul în care densitatea pixelilor produsului (DP), calculată în conformitate cu ecuația 1, este mai mare de 20 000 de pixeli/in2, rezoluția ecranului (r) utilizată pentru calcularea PON_MAX trebuie să fie determinată în conformitate cu ecuația 2. Ecuația 1: Calcularea densității pixelilor unde — DP este densitatea pixelilor produsului, rotunjită la cel mai apropiat număr întreg, exprimată în pixeli/in2; — r este rezoluția ecranului, exprimată în megapixeli; și — A este suprafața vizibilă a ecranului, exprimată în in2. Ecuația 2: Calcularea rezoluției dacă densitatea pixelilor produsului (DP) depășește 20 000 de pixeli/in2 unde: — r1 și r2 sunt rezoluțiile de ecran, exprimate în megapixeli, care trebuie utilizate la calcularea PON_MAX; — DP este densitatea pixelilor produsului, rotunjită la cel mai apropiat număr întreg, exprimată în pixeli/in2; și — A este suprafața vizibilă a ecranului, exprimată în in2. Tabelul 1 Calcularea cerințelor privind consumul maxim de putere în modul pornit (PON_MAX) Tip de produs și diagonala ecranului, d (în țoli) PON_MAX unde Dp ≤ 20 000 pixeli/in2 (în wați) unde: r = rezoluția ecranului, exprimată în megapixeli A = suprafața vizibilă a ecranului, în in2 Rezultatul va fi rotunjit la cea mai apropiată zecime de watt PON_MAX unde DP > 20 000 pixeli/in2 (în wați) unde: r = rezoluția ecranului, exprimată în megapixeli A = suprafața vizibilă a ecranului, în in2 Rezultatul va fi rotunjit la cea mai apropiată zecime de watt d < 12,0 12,0 ≤ d < 17,0 17,0 ≤ d < 23,0 23,0 ≤ d < 25,0 25,0 ≤ d ≤ 61,0 30,0 ≤ d ≤ 61,0 (doar pentru produsele care corespund definiției panourilor de afișare electronice)

3.3.2. În cazul produselor care corespund definiției unui dispozitiv de afișare cu performanță sporită, la PON_MAX, calculat în conformitate cu tabelul 1, se adaugă o toleranță privind consumul de putere (PEP), calculată în conformitate cu ecuația 3. În acest caz, PON, măsurat în conformitate cu metoda de testare ENERGY STAR, trebuie să fie mai mic sau egal cu suma dintre PON_MAX și PEP. Ecuația 3: Calcularea toleranței privind consumul de putere în modul pornit pentru dispozitivele de afișare cu performanță sporită unde: — PEP < 27″ este toleranța privind consumul de putere în modul pornit, în wați, pentru dispozitivele de afișare cu performanță sporită cu o diagonală a ecranului mai mică de 27 de țoli; — PEP ≥ 27″ este toleranța privind consumul de putere în modul pornit, în wați, pentru dispozitivele de afișare cu performanță sporită cu o diagonală a ecranului mai mare sau egală cu 27 de țoli; și — PON_MAX este cerința privind consumul maxim de putere în modul pornit, exprimată în wați.

3.3.3. Pentru produsele cu reglarea automată a luminozității (ABC) activată implicit, la PON_MAX, calculat în conformitate cu tabelul 1, se adaugă o toleranță privind consumul de putere (PABC), calculată în conformitate cu ecuația 5, dacă reducerea consumului de putere în modul pornit (RABC), calculată în conformitate cu ecuația 4, este mai mare sau egală cu 20 %. (a) Dacă RABC este mai mică sau egală cu 20 %, PABC nu se adaugă la PON_MAX. (b) PON, măsurat cu reglarea automată a luminozității dezactivată, în conformitate cu metoda de testare ENERGY STAR, trebuie să fie mai mic sau egal cu PON_MAX. Ecuația 4: Calcularea reducerii consumului de putere în modul pornit pentru produsele cu reglarea automată a luminozității activată implicit unde — RABC este procentul de reducere a consumului de putere în modul pornit ca urmare a reglării automate a luminozității; — P300 este consumul de putere măsurat în modul pornit, în wați, testat la o lumină ambientală de 300 de lucși; și — P10 este consumul de putere măsurat în modul pornit, în wați, testat la o lumină ambientală de 10 lucși. Ecuația 5: Calcularea toleranței privind consumul de putere în modul pornit pentru produsele cu reglarea automată a luminozității activată implicit unde: — PABC este toleranța privind consumul de putere în modul pornit, exprimată în wați; și — PON_MAX este cerința privind consumul maxim de putere în modul pornit, exprimat în wați.

3.3.4. În cazul produselor alimentate de la o sursă de curent continuu de joasă tensiune, PON, calculat în conformitate cu ecuația 6, trebuie să fie mai mic sau egal cu PON_MAX, calculat în conformitate cu tabelul 1. Ecuația 6: Calcularea consumului de putere în modul pornit pentru produsele alimentate de la o sursă de curent continuu de joasă tensiune unde: — PON este consumul de putere calculat în modul pornit, exprimat în wați; — PL este consumul de curent alternativ, exprimat în wați, al sursei de curent continuu de joasă tensiune care are ca sarcină unitatea supusă testării (unit under test – UUT); și — PS este pierderea marginală a alimentării cu curent alternativ a sursei, exprimată în wați.

3.4. Cerințe privind modul de veghe

3.4.1. Consumul de putere în modul de veghe (PSLEEP) măsurat pentru produsele care nu dețin niciuna dintre funcțiile de date sau de rețea incluse în tabelul 3 sau 4 trebuie să fie mai mic sau egal cu cerința privind consumul maxim de putere în modul de veghe (PSLEEP_MAX), specificată în tabelul 2. Tabelul 2 Cerința privind consumul maxim de putere în modul de veghe (PSLEEP_MAX) PSLEEP_MAX (wați) 0,5

3.4.2. Consumul de putere în modul de veghe (PSLEEP) măsurat pentru produsele care au una sau mai multe dintre funcțiile de date sau de rețea incluse în tabelul 3 sau 4 trebuie să fie mai mic sau egal cu cerința privind consumul maxim de putere în modul de veghe pentru funcții de date sau de rețea (PSLEEP_AP), calculat în conformitate cu ecuația 7. Ecuația 7: Calcularea cerinței privind consumul maxim de putere în modul de veghe pentru funcțiile de date/de rețea unde: — PSLEEP_AP este cerința privind consumul maxim de putere în modul de veghe, exprimat în wați, pentru produsele care au fost testate cu funcții suplimentare care consumă energie; — PSLEEP_MAX este cerința privind consumul maxim de putere în modul de veghe, exprimată în wați și specificată în tabelul 2; — PDN este toleranța privind consumul de putere, exprimată în wați și specificată în tabelul 3, pentru funcția de date sau de rețea conectată în cursul testării în modul de veghe; și — PADD este toleranța privind consumul de putere, exprimată în wați și specificată în tabelul 4, pentru funcțiile suplimentare activate implicit care sunt active în cursul testării în modul de veghe. Tabelul 3 Toleranța privind consumul de putere în modul de veghe pentru funcții de date sau de rețea Funcție Tipuri incluse PDN (wați) USB 1.x 0,1 USB 2.x 0,5 USB 3.x, DisplayPort (fără conexiune video), Thunderbolt 0,7 Rețea Ethernet rapid 0,2 Ethernet Gigabit 1,0 Wi-Fi 2,0

Tabelul 4 Toleranțe privind consumul de putere în modul de veghe pentru funcții suplimentare Funcție Tipuri incluse PADD (wați) Senzor Senzor de prezență 0,5 Memorie Dispozitive de citire a cardurilor inteligente/a cardurilor cu memorie flash, interfețe pentru aparate foto, PictBridge 0,2 Exemplul 1: o ramă foto digitală cu o singură funcție de conexiune de tip «punte» sau de rețea conectată și activată în cursul testării în modul de veghe, Wi-Fi, și fără alte funcții suplimentare activate în cursul testării în modul de veghe s-ar califica pentru sumatorul Wi-Fi de 2,0 W. Întrucât , . Exemplul 2: un monitor de computer cu funcție de conexiune de tip «punte»USB 3.x și DisplayPort (fără conexiune video) trebuie testat doar cu funcția USB 3.x conectată și activată. Presupunând că nu sunt activate funcții suplimentare în cursul testării în modul de veghe, acest dispozitiv de afișare s-ar califica pentru sumatorul USB 3.x de 0,7 W. Întrucât , . Exemplul 3: un monitor de computer cu o conexiune de tip «punte» și o conexiune de rețea, USB 3.x și Wi-Fi, trebuie testat cu ambele funcții conectate și activate în cursul testării în modul de veghe. Presupunând că nu sunt activate funcții suplimentare în cursul testării în modul de veghe, acest dispozitiv de afișare s-ar califica pentru sumatorul USB 3.x de 0,7 W și pentru sumatorul Wi-Fi de 2,0 W. Întrucât , .

3.4.3. În cazul produselor cu mai multe moduri de veghe (de exemplu modul de veghe și modul de hibernare), consumul de putere în modul de veghe (PSLEEP) măsurat, în oricare dintre modurile de veghe, nu trebuie să depășească PSLEEP_MAX în cazul produselor fără funcții de conexiune de date sau de rețea sau PSLEEP_AP în cazul produselor testate cu funcții suplimentare care consumă putere, precum conexiunile de date de tip «punte» sau conexiunile de rețea. Dacă produsul prezintă o varietate de moduri de veghe care pot fi selectate manual sau dacă produsul poate trece în modul de veghe prin diverse metode (de exemplu cu ajutorul telecomenzii sau prin punerea computerului gazdă în modul de veghe), puterea măsurată în modul de veghe (PSLEEP) a modului de veghe cu cea mai mare valoare a PSLEEP, măsurată în conformitate cu secțiunea 6.5 din metoda de testare, trebuie să fie valoarea PSLEEP raportată pentru certificare. Dacă produsul trece automat prin diversele sale moduri de veghe, valoarea PSLEEP raportată pentru certificare trebuie să fie valoarea medie PSLEEP a tuturor modurilor de veghe, măsurată în conformitate cu secțiunea 6.5 din metoda de testare.

3.5. Cerințe privind modul oprit

Consumul măsurat de putere în modul oprit (POFF) trebuie să fie mai mic sau egal cu cerința privind consumul maxim de putere în modul oprit (POFF_MAX) menționat în tabelul 5.

Tabelul 5

Cerința privind consumul maxim de putere în modul oprit (POFF_MAX)

POFF_MAX

(wați)

0,5

3.6. Luminanța maximă raportată și luminanța maximă măsurată trebuie raportate pentru toate produsele; luminanța la ieșirea din fabrică trebuie raportată pentru toate produsele, cu excepția celor cu reglarea automată a luminozității activată implicit.

4. Cerințe privind testarea

4.1. Metode de testare

Pentru produsele care sunt introduse pe piața Uniunii Europene, producătorii trebuie să efectueze testări și să autocertifice modelele care respectă orientările Energy Star. În vederea stabilirii eligibilității pentru eticheta ENERGY STAR trebuie folosite metodele de testare prezentate mai jos.

Tip de produs Metoda de testare Toate tipurile de produs și toate dimensiunile de ecran Metoda de testare ENERGY STAR pentru stabilirea consumului de energie al dispozitivelor de afișare, (ENERGY STAR Test Method for Determining Displays Energy Use), versiunea 6.0 – Rev. ianuarie 2013

4.2. Numărul de unități necesare pentru testare

4.2.1. Pentru testare trebuie selectată o unitate dintr-un model reprezentativ, astfel cum este definit în secțiunea 1.

4.2.2. Pentru certificarea unei familii de produse, este considerată ca fiind model reprezentativ configurația de produs care prezintă cel mai mare consum de putere pentru fiecare categorie de produse din cadrul familiei.

4.3. Certificare pentru piața internațională

Produsele trebuie testate în scopul certificării la combinațiile de frecvență/tensiune de intrare relevante pentru fiecare piață pe care vor fi vândute și promovate ca produse ENERGY STAR.

5. Interfața pentru utilizatori

Producătorii sunt încurajați să conceapă produse conforme cu standardul IEEE P1621 privind interfața pentru utilizatori, intitulat «Standard for User Interface Elements in Power Control of Electronic Devices Employed in Office/Consumer Environments». Pentru mai multe detalii, a se vedea http://eetd.LBL.gov/Controls. În cazul în care producătorul nu adoptă IEEE P1621, el trebuie să prezinte EPA sau Comisiei Europene, după caz, justificarea acestei opțiuni.

6. Data intrării în vigoare

6.1. Data la care producătorii pot începe să aplice prezenta versiune 6.0 a ENERGY STAR pentru certificarea produselor se definește ca fiind data intrării în vigoare a acordului. Pentru a obține eticheta ENERGY STAR, un model de produs trebuie să respecte specificația ENERGY STAR în vigoare la data fabricației sale. Data fabricației este specifică fiecărui aparat și este data (de exemplu, luna și anul) la care se consideră că un aparat este complet asamblat.

6.2. Revizuiri viitoare ale specificației: EPA și Comisia Europeană își rezervă dreptul de a modifica prezenta specificație în cazul în care anumite schimbări de natură tehnologică și/sau comercială îi afectează utilitatea pentru consumatori, pentru industrie sau pentru mediu. În conformitate cu politica actuală, revizuirile specificației se efectuează în urma unor discuții cu părțile interesate. În cazul revizuirii specificației, trebuie precizat că eticheta ENERGY STAR nu se acordă automat pentru întreaga durată de viață a unui model de produs.

7. Considerații pentru revizuiri viitoare

7.1. Dispozitive de afișare cu o diagonală a ecranului mai mare de 61 de țoli

Se înțelege că în prezent sunt disponibile pe piață dispozitive de afișare interactive cu o diagonală a ecranului mai mare de 60″, care sunt folosite în scopuri comerciale și educaționale. Există un interes pentru o mai bună înțelegere a consumului de putere al acestor produse atunci când sunt testate conform metodei de testare a dispozitivelor de afișare. EPA și Comisia Europeană vor colabora cu părțile interesate înaintea și în cursul următoarei revizuiri a specificației, pentru a avea acces la aceste informații. EPA și Comisia Europeană sunt în principiu interesate să exploreze posibilitatea de a extinde domeniul de aplicare al specificației pentru a include, cu ocazia următoarei revizuiri, produsele cu diagonala ecranului mai mare de 61″.

7.2. Funcția de ecran tactil

EPA și Comisia Europeană s-au angajat să continue dezvoltarea unor niveluri de performanță ale dispozitivelor de afișare care prezintă noi caracteristici și funcții și prevăd că dispozitivele de afișare cu funcția de ecran tactil, care sunt incluse în domeniul de aplicare al prezentei specificații, vor deveni din ce în ce mai răspândite pe piață, în special în ceea ce privește panourile de afișare electronice. În viitor, EPA, Departamentul de Energie al SUA și Comisia Europeană vor examina, împreună cu părțile interesate, dacă funcția de ecran tactil influențează consumul de putere în modul pornit, pentru a stabili în ce măsură ar trebui să fie tratată această funcție în cadrul procesului de elaborare a următoarei specificații.

II. SPECIFICAȚII PRIVIND SURSELE DE ALIMENTARE NEÎNTRERUPTIBILE

1. Definiții

Sub rezerva unor dispoziții contrare, toți termenii utilizați în prezentul document sunt conformi cu definițiile din standardul IEC 62040-3 al Comisiei Electrotehnice Internaționale (IEC) ( (1)).

În scopul prezentei specificații se aplică următoarele definiții:

Sursă de alimentare neîntreruptibilă (UPS): ansamblu de convertizoare, comutatoare și dispozitive de stocare a energiei (precum bateriile) care constituie un sistem de alimentare folosit pentru a menține continuitatea puterii de alimentare a sarcinii în cazul căderii tensiunii de alimentare la intrare (2).

1.1. Mecanism de conversie a energiei: (a) UPS static: UPS în cazul căruia tensiunea de ieșire este furnizată de componente electronice de putere de tip solid-state. (b) UPS rotativ: UPS în cazul căruia tensiunea de ieșire este furnizată de una sau mai multe mașini electrice rotative. 1. UPS rotativ (RUPS) fără motor Diesel: un UPS rotativ care nu conține un motor Diesel integrat pentru alimentarea cu energie a sarcinii în timpul unei căderi a tensiunii de alimentare la intrare. (2. UPS rotativ cuplat la un motor Diesel (DRUPS): un UPS rotativ care conține un motor Diesel integrat ce poate fi utilizat pentru alimentarea cu energie a sarcinii în timpul unei căderi a tensiunii de alimentare la intrare. (c) Putere de ieșire: 1. UPS de curent alternativ (c.a.): UPS care furnizează putere cu un flux continuu de sarcină electrică ce își inversează periodic polaritatea. 2. UPS/Redresor de curent continuu (c.c.): UPS care furnizează putere cu un flux continuu de sarcină electrică unidirecțional. Include atât redresoarele individuale pentru aplicații de curent continuu, cât și sistemele sau subsistemele integrale de UPS de curent continuu, alcătuite din module redresoare, controlere și orice alte componente auxiliare. Notă: UPS-urile de c.c. sunt cunoscute și sub denumirea de redresoare. În scopul prezentului document, termenul «UPS/redresor de c.c.» este utilizat deoarece un «redresor» se poate referi, de asemenea, la un subsistem UPS de c.a.

1.2. UPS modular: un UPS compus din două sau mai multe unități UPS individuale care au unul sau mai multe subsisteme comune și un sistem comun de stocare a energiei și ale căror puteri de ieșire, în modul normal de funcționare, sunt conectate la o bară colectoare de ieșire comună, integrată complet în subsistem (subsisteme). Cantitatea totală de unități UPS individuale dintr-un UPS modular este egală cu «n + r», unde n este cantitatea de unități UPS individuale necesară pentru a menține sarcina, iar r este cantitatea de unități UPS redundante. UPS-urile modulare pot fi utilizate pentru asigurarea redundanței, pentru reglarea capacității sau pentru ambele.

1.3. Redundanță: adăugarea de unități UPS într-un UPS paralel pentru a crește gradul de continuitate a puterii de alimentare, clasificată după cum urmează. (a) N + 0: UPS care nu poate tolera nicio defecțiune în timp ce menține funcționarea în modul normal. Nicio redundanță. (b) N + 1: UPS paralel care poate tolera defectarea unei unități UPS sau a unui grup de unități UPS în timp ce menține funcționarea în modul normal. (c) 2N: UPS paralel care poate tolera defectarea a jumătate din unitățile sale UPS în timp ce menține funcționarea în modul normal.

1.4. Moduri de funcționare ale UPS: (a) Modul normal: mod stabil de funcționare pe care UPS îl atinge în următoarele condiții: 1. sursa de alimentare cu c.a. se află în limitele de toleranță necesare și alimentează UPS; 2. sistemul de stocare a energiei rămâne încărcat sau este în curs de reîncărcare; 3. sarcina se află în intervalul caracteristicilor specificate ale UPS; 4. funcția de bypass este disponibilă și se află în limitele toleranțelor specificate (dacă este cazul). (b) Modul de stocare a energiei: mod stabil de funcționare pe care UPS îl atinge în următoarele condiții: 1. tensiunea de intrare în c.a. este deconectată sau se află în afara limitei de toleranță necesare; 2. toată puterea provine din sistemul de stocare a energiei sau, în cazul unui DRUPS, de la motorul Diesel integrat sau dintr-o combinație a celor două; 3. sarcina se află în intervalul caracteristicilor specificate ale UPS. (c) Modul bypass: mod de funcționare pe care UPS îl atinge atunci când funcționează pe sarcina furnizată doar prin bypass.

1.5. Caracteristici dependente de intrare ale UPS: (a) Dependent de tensiune și de frecvență (VFD): capabil să protejeze sarcina în cazul unei întreruperi de curent (3). (b) Independent de tensiune (VI): capabil să protejeze sarcina astfel cum se impune pentru VFD mai sus și, în plus, împotriva: 1. subtensiunii aplicate în mod continuu la intrare; 2. supratensiunii aplicate în mod continuu la intrare (4). (c) Independent de tensiune și de frecvență (VFI): independent de variațiile de tensiune și de frecvență și capabil să protejeze sarcina împotriva efectelor nefaste ale acestor variații fără a epuiza sursa de energie stocată.

1.6. UPS cu mod normal unic: un UPS care funcționează în modul normal în parametrii unui singur set de caracteristici dependente de intrare. De exemplu, un UPS care funcționează numai ca VFI.

1.7. UPS cu mod normal multiplu: un UPS care funcționează în modul normal în parametrii mai multor seturi de caracteristici dependente de intrare. De exemplu, un UPS care poate funcționa fie ca VFI, fie ca VFD.

1.8. Bypass: cale de alimentare alternativă cu tensiune a convertizorului de c.a. (a) Bypass de întreținere (cale de alimentare): cale de alimentare alternativă cu tensiune furnizată pentru a menține continuitatea tensiunii de alimentare în cursul activităților de întreținere. (b) Bypass automat: cale de alimentare cu tensiune (primară sau auxiliară) alternativă a convertizorului de c.a. indirect. 1. Bypass mecanic: controlul se realizează prin intermediul unui comutator cu contacte separabile mecanic. 2. Bypass static (bypass electronic): controlul se realizează prin intermediul unui comutator de putere electronic, de exemplu tranzistoare, tiristoare, triacuri sau alte dispozitive semiconductoare. 3. Bypass hibrid: controlul se realizează prin intermediul unui comutator cu contacte separabile mecanic, în combinație cu cel puțin un dispozitiv electronic de control.

1.9. Sarcină de probă de referință: sarcină sau stare în care puterea de ieșire a UPS furnizează puterea activă (W) pentru care este etalonat UPS (5).

1.10. Unitate supusă testării (UUT): UPS care este supus testării, în configurația de expediere către client, inclusiv orice accesorii (de exemplu filtre sau transformatoare) necesare pentru a respecta configurația de testare specificată în secțiunea 3 a metodei de testare ENERGY STAR.

1.11. Factorul de putere: raportul dintre valoarea absolută a puterii active P și puterea aparentă S.

1.12. Familia de produse: un grup de modele de produse care: 1. sunt fabricate de același producător; 2. sunt supuse acelorași criterii de certificare ENERGY STAR; și 3. au un proiect de bază comun. Pentru UPS-uri, variațiile acceptabile în cadrul unei familii de produse includ: (a) numărul de module instalate; (b) redundanța; (c) tipul și cantitatea de filtre de intrare și de ieșire; (d) numărul pulsurilor redresorului (6); și (e) capacitatea sistemului de stocare a energiei.

1.13. Abrevieri: (a) A: amper (b) c.a.: curent alternativ (c) c.c.: curent continuu (d) DRUPS: UPS rotativ cu motor Diesel (e) RUPS: UPS rotativ (f) THD: distorsiune armonică totală (g) UPS: sursă de alimentare neîntreruptibilă (h) UUT: unitate supusă testării (i) V: volt (j) VFD: dependent de tensiune și de frecvență (k) VFI: independent de tensiune și de frecvență (l) VI: independent de tensiune (m) W: watt (n) Wh: watt-oră

2. Domeniul de aplicare

2.1. Produsele care corespund definiției unei surse de alimentare neîntreruptibile (UPS), astfel cum este specificată în prezentul document, inclusiv UPS-uri statice și rotative, UPS-uri de c.a. și UPS-uri/redresoare de c.c., sunt eligibile pentru acordarea etichetei ENERGY STAR, cu excepția produselor enumerate în secțiunea 2.3.

2.2. Produsele eligibile pentru certificare în temeiul prezentei specificații includ:

(a) UPS-uri pentru consumatori casnici, destinate să protejeze computerele de birou și perifericele aferente și/sau dispozitivele de divertisment la domiciliu precum televizoarele, set-top boxurile, DVR-urile, player-ele de Blu-ray și de DVD;

(b) UPS-uri comerciale, destinate să protejeze echipamentele informatice și de comunicații ale micilor întreprinderi și ale sucursalelor, precum servere, rutere și comutatoare de rețea și rețele de stocare de capacitate mică;

(c) UPS-uri pentru centrele de date, destinate să protejeze instalațiile mari de echipamente informatice și de comunicații, precum servere de întreprindere, echipamente pentru rețele și rețele de stocare de mare capacitate; și

(d) UPS-uri/redresoare de c.c. pentru telecomunicații, destinate să protejeze sistemele de rețele de telecomunicații aflate într-un birou central sau într-un loc îndepărtat (wireless/celular).

2.3. Produse excluse

2.3.1. Produsele care sunt reglementate de alte specificații pentru produse ENERGY STAR nu sunt eligibile pentru certificare în temeiul prezentei specificații. Lista specificațiilor aflate în vigoare în prezent este disponibilă la adresa www.eu-energystar.org.

2.3.2. Următoarele produse nu sunt eligibile pentru certificare în temeiul prezentei specificații: (a) produse care sunt componente interne ale unui computer sau ale altei sarcini de utilizare finale (de exemplu, surse de alimentare interne completate de baterii sau baterii de rezervă pentru modemuri, sisteme de securitate etc.); (b) UPS-uri industriale proiectate special pentru a proteja procese sau operațiuni critice de control, de fabricație sau de producție; (c) UPS-uri pentru sisteme de distribuție proiectate pentru a fi utilizate ca parte a sistemelor de transmisie și distribuție a energiei electrice (de exemplu, UPS-uri pentru substații electrice sau la nivel de cartier); (d) UPS-uri pentru televiziunea prin cablu (CATV) proiectate pentru a alimenta sistemul de transmitere a semnalului prin cablu în afara echipamentelor stației și conectate direct sau indirect la cablul în sine. «Cablul» poate fi cablu coaxial (fir metalic), cu fibră optică sau wireless (de exemplu «Wi-Fi»); (e) UPS-uri proiectate pentru a se conforma unor standarde de siguranță ale UL specifice pentru aplicații legate de siguranță, precum iluminatul, operațiunile sau ieșirea de urgență ori echipamentele medicale de diagnosticare; și (f) UPS-uri proiectate pentru aplicații mobile, aplicații la bordul navelor ori aplicații maritime sau aeriene.

3. Criterii de certificare

3.1. Cifre semnificative și rotunjire

3.1.1. Toate calculele se realizează folosind valori măsurate direct (nerotunjite).

3.1.2. Cu excepția cazului în care se specifică altfel, respectarea limitelor din specificație se evaluează folosind valori direct măsurate sau calculate fără niciun avantaj din rotunjire.

3.1.3. Valorile calculate sau măsurate direct care sunt transmise spre raportare pe site-ul web ENERGY STAR trebuie rotunjite la cea mai apropiată cifră semnificativă indicată în limita corespunzătoare din specificație.

3.2. Cerințele de eficiență energetică pentru UPS-urile de c.a.

3.2.1. UPS-uri cu mod normal unic: eficiența medie ajustată în funcție de sarcină (EffAVG), calculată conform ecuației 1, trebuie să fie mai mare sau egală cu cerința minimă de eficiență medie (EffAVG_MIN), determinată în conformitate cu tabelul 2, pentru puterea nominală de ieșire și caracteristica dependentă de intrare specificate, cu excepția celor menționate mai jos. Pentru produsele cu o putere nominală de ieșire mai mare de 10 000 W și capacitate de comunicare și măsurare, astfel cum se specifică în secțiunea 3.6, eficiența medie ajustată în funcție de sarcină (EffAVG), calculată conform ecuației 1, trebuie să fie mai mare sau egală cu cerința minimă de eficiență medie (EffAVG_MIN), determinată în conformitate cu tabelul 3, pentru caracteristica dependentă de intrare specificată. Ecuația 1: calcularea eficienței medii pentru UPS-urile de c.a. unde: — EffAVG este eficiența medie ajustată în funcție de sarcină; — tn % este proporția de timp petrecut în n % specific din sarcina de probă de referință, astfel cum se specifică la ipotezele de sarcină din tabelul 1; și — Eff|n % este eficiența în n % specific din sarcina de probă de referință, măsurată conform metodei de testare ENERGY STAR. Tabelul 1 Ipoteze de sarcină privind UPS-urile de c.a. pentru calcularea eficienței medii Puterea nominală de ieșire, P, în wați (W) Intrare Dependență Caracteristică Procentul de timp petrecut în procentul specificat de sarcină de probă de referință, tn % 25 % 50 % 75 % 100 % P ≤ 1 500 W VFD 0,2 0,2 0,3 0,3 VFD 0 0,3 0,4 0,3 1 500 W < P ≤ 10 000 W VFD, VI sau VFI 0 0,3 0,4 0,3 P > 10 000 W VFD, VI sau VFI 0,25 0,5 0,25 0

Tabelul 2 Cerința minimă de eficiență medie pentru UPS-urile de a.c. Cerința minimă de eficiență medie (EffAVG_MIN), unde: P reprezintă puterea nominală de ieșire în wați (W); și ln este logaritmul natural. Puterea nominală de ieșire Caracteristica dependentă de intrare VFD VI VFI P ≤ 1 500 W 0,967 0,0099 × ln(P) + 0,815 1 500 W < P ≤ 10 000 W 0,970 0,967 P > 10 000 W 0,970 0,950 0,0099 × ln(P) + 0,805

Tabelul 3 Cerința minimă de eficiență medie pentru UPS-urile de c.a. în cazul produselor cu capacitate de măsurare și de comunicare Cerința minimă de eficiență medie (EffAVG_MIN), unde: P reprezintă puterea nominală de ieșire în wați (W); și ln este logaritmul natural. Puterea nominală de ieșire Caracteristica dependentă de intrare VFD VI VFI P > 10 000 W 0,960 0,940 0,0099 × ln(P) + 0,795

3.2.2. UPS-urile cu mod normal multiplu care nu sunt livrate cu modul de dependență de intrare cel mai ridicat activat implicit: dacă UPS-ul cu mod normal multiplu nu este livrat cu modul de dependență de intrare cel mai ridicat activat implicit, eficiența sa medie ajustată în funcție de sarcină (EffAVG), calculată conform ecuației 1, trebuie să fie mai mare sau egală cu: (a) cerința minimă de eficiență medie (EffAVG_MIN), determinată în conformitate cu tabelul 2, pentru puterea nominală de ieșire și pentru modul de dependență de intrare cel mai scăzut ale UPS-ului, în cazul modelelor cu putere mai mică sau egală cu 10 000 W sau care nu au capacitate de comunicare și măsurare, astfel cum se specifică în secțiunea 3.6; sau (b) cerința minimă de eficiență medie (EffAVG_MIN), determinată în conformitate cu tabelul 3, pentru puterea nominală de ieșire și pentru modul de dependență de intrare cel mai scăzut ale UPS-ului, în cazul modelelor cu putere mai mare de 10 000 W care au capacitate de comunicare și măsurare, astfel cum se specifică în secțiunea 3.6.

3.2.3. UPS-urile cu mod normal multiplu care sunt livrate cu modul de dependență de intrare cel mai ridicat activat implicit: dacă UPS-ul cu mod normal multiplu este livrat cu modul de dependență de intrare cel mai ridicat activat implicit, eficiența sa medie ajustată în funcție de sarcină (EffAVG), calculată conform ecuației 2, trebuie să fie mai mare sau egală cu: (a) cerința minimă de eficiență medie (EffAVG_MIN), determinată în conformitate cu tabelul 2, pentru puterea nominală de ieșire și pentru modul de dependență de intrare cel mai scăzut ale UPS-ului, în cazul modelelor cu putere mai mică sau egală cu 10 000 W sau care nu au capacitate de comunicare și măsurare, astfel cum se specifică în secțiunea 3.6; sau (b) cerința minimă de eficiență medie (EffAVG_MIN), determinată în conformitate cu tabelul 3, pentru puterea nominală de ieșire și pentru modul de dependență de intrare cel mai scăzut ale UPS-ului, în cazul modelelor cu putere mai mare de 10 000 W care au capacitate de comunicare și măsurare, astfel cum se specifică în secțiunea 3.6. Ecuația 2: Calcularea eficienței medii pentru UPS-urile de a.c. cu mod normal multiplu unde: — EffAVG este eficiența medie ajustată în funcție de sarcină; — Eff1 este eficiența medie ajustată în funcție de sarcină în modul de dependență de intrare cel mai scăzut (și anume VFI sau VI), calculată conform ecuației 1; și — Eff2 este eficiența medie ajustată în funcție de sarcină în modul de dependență de intrare cel mai ridicat (și anume VFD), calculată conform ecuației 1.

3.3. Cerințe de eficiență energetică pentru UPS-uri/redresoare de c.c.

Eficiența medie ajustată în funcție de sarcină (EffAVG), calculată conform ecuației 3, trebuie să fie mai mare sau egală cu cerința minimă de eficiență medie (EffAVG_MIN), determinată conform tabelului 4. Această cerință se aplică sistemelor complete și/sau modulelor individuale. Producătorii le pot certifica pe oricare dintre acestea, cu condiția respectării următoarelor cerințe:

(a) sistemele complete care sunt de asemenea modulare trebuie certificate ca familii de produse UPS modulare având un anumit model de modul instalat;

(b) certificarea modulelor individuale nu va avea niciun efect asupra certificării sistemelor modulare, cu excepția cazului în care sistemul întreg este de asemenea certificat, conform celor specificate mai sus;

(c) pentru produsele cu o putere nominală de ieșire mai mare de 10 000 W și capacitate de comunicare și măsurare, astfel cum se specifică în secțiunea 3.6, eficiența medie ajustată în funcție de sarcină (EffAVG), calculată conform ecuației 3, trebuie să fie mai mare sau egală cu cerința minimă de eficiență medie (EffAVG_MIN), determinată în conformitate cu tabelul 5.

Ecuația 3: Calcularea eficienței medii pentru toate UPS-urile de c.c.

Tabelul 4

Cerința minimă de eficiență medie pentru UPS-urile/redresoarele de c.c.

Cerința minimă de eficiență medie

(EffAVG_MIN)

0,955

Tabelul 5

Cerința minimă de eficiență medie pentru UPS-urile/redresoarele de c.c. în cazul produselor cu capacitate de măsurare și comunicare

Puterea nominală de ieșire Putere Cerința minimă de eficiență medie (EffAVG_MIN) P > 10 000 W 0,945

3.4. Cerințe referitoare la factorul de putere

Factorul de putere de intrare măsurat al tuturor UPS-urilor de c.a. la 100 % din sarcina de probă de referință trebuie să fie mai mare sau egal cu cerința minimă privind factorul de putere specificată în tabelul 6 pentru toate modurile normale VFI și VI necesare pentru certificare.

Tabelul 6

Cerința minimă privind factorul de putere de intrare pentru UPS-urile de c.a.

Cerința minimă

privind factorul de putere

0,90

3.5. Cerințe de raportare a informațiilor standard

3.5.1. Datele pentru o fișă standardizată de date privind puterea și performanța (PPDS) trebuie transmise EPA și/sau Comisiei Europene pentru fiecare model sau familie de produse.

3.5.2. Detalii suplimentare privind PPDS pot fi găsite pe pagina de internet a programului ENERGY STAR pentru UPS-uri, la adresa www.energystar.gov/products PPDS cuprinde următoarele informații: (a) caracteristici generale (producătorul, numărul și denumirea modelului); (b) caracteristicile electrice (mecanismul de conversie a puterii, topologia, frecvența și tensiunea de intrare și de ieșire); (c) eficiența medie utilizată pentru certificare; (d) eficiența la fiecare punct de sarcină și rezultatele testării privind factorul de putere, în fiecare mod normal aplicabil, în cazul ambelor configurații, maximă și minimă, supuse testării pentru familiile de produse UPS modulare; (e) capacitatea de contorizare și de comunicare (datele afișate de contor, datele furnizate prin rețea, precum și protocoalele disponibile); (f) o legătură pe internet către un document public disponibil care conține instrucțiunile pentru procedura de testare specifice modelului în cauză, dacă este cazul; (g) caracteristicile bateriei/dispozitivului de stocare a energiei; (h) dimensiunile fizice.

3.5.3. EPA și Comisia Europeană pot să revizuiască periodic această PPDS, în funcție de necesități, și să notifice partenerii cu privire la procesul de revizuire.

3.6. Cerințe privind comunicarea și măsurarea

3.6.1. UPS-urile de c.a. și UPS-urile/redresoarele de c.c. cu puterea nominală de ieșire mai mare de 10 000 W se pot certifica pentru un stimul de eficiență de 1 punct procentual, după cum se reflectă în tabelul 3 și în tabelul 5, dacă sunt vândute cu un contor de energie care prezintă următoarele caracteristici: (a) Contorul fie este livrat drept componentă externă independentă care se combină cu UPS-ul la punctul de vânzare, fie face parte integrantă din UPS. (b) Contorul măsoară energia de ieșire a UPS-ului, în kWh, în fiecare mod normal. (c) Contorul poate să comunice rezultatele măsurătorilor printr-o rețea, folosind unul din următoarele protocoale: Modbus RTU, Modbus TCP sau SNMP (v1, 2 sau 3). (d) În cazul în care contorul nu face parte din UPS, el trebuie să îndeplinească cerințele prevăzute în secțiunea 3.6.2. (e) În cazul în care contorul face parte integrantă din UPS, el trebuie să îndeplinească cerințele prevăzute în secțiunea 3.6.3.

3.6.2. Cerințe pentru contoare externe: contoarele externe vândute împreună cu UPS-ul trebuie să îndeplinească una dintre următoarele cerințe pentru ca UPS-ul să obțină stimulul de eficiență privind contorizarea: (a) să respecte cerințele clasei de precizie 2 sau a unei clase superioare (și anume clasa 1, clasa 0,5 S sau Clasa 0,2 S), specificate în IEC 62053-21 (7), IEC 62053-22 (8) sau ANSI C12.2 (9); (b) să prezinte o eroare relativă de măsurare a energiei mai mică sau egală cu 2 % în raport cu un standard în condițiile menționate în secțiunea 3.6.4, cu excepția curentului, care trebuie testat la 25 % și 100 % din curentul maxim al contorului; sau (c) să prezinte o eroare relativă de măsurare a energiei mai mică sau egală cu 5 % în raport cu un standard atunci când fac parte dintr-un sistem de măsurare complet (incluzând transformatoare de curent care ar putea fi integrate contorului și UPS-ului) în condițiile specificate în secțiunea 3.6.4.

3.6.3. Cerințe pentru contoare interne: contoarele interne trebuie să îndeplinească următoarele cerințe, în condițiile specificate în secțiunea 3.6.4, pentru ca UPS-ul să obțină stimulul de eficiență privind contorizarea: să prezinte o eroare relativă de măsurare a energiei mai mică sau egală cu 5 % în raport cu un standard atunci când fac parte dintr-un sistem de măsurare complet (incluzând transformatoare de curent integrate contorului și UPS-ului).

3.6.4. Condiții de mediu și electrice pentru precizia contorului: contorul trebuie să respecte cerințele specificate în secțiunile 3.6.2 și 3.6.3 în următoarele condiții: (a) condiții de mediu: în concordanță cu metoda de testare ENERGY STAR și cu standardele la care face trimitere aceasta; și (b) condiții electrice: în concordanță cu fiecare dintre punctele de sarcină din metoda de testare ENERGY STAR și cu standardele la care face trimitere aceasta.

4. Testare

4.1. Metode de testare

Pentru produsele care sunt introduse pe piața Uniunii Europene, producătorii trebuie să efectueze testări și să autocertifice modelele care respectă orientările Energy Star. Atunci când se testează UPS-uri, în vederea stabilirii eligibilității pentru certificarea ENERGY STAR trebuie utilizate metodele de testare identificate în tabelul 7.

Tabelul 7

Metode de testare pentru certificarea ENERGY STAR

Tip de produs Metoda de testare Toate UPS-urile Metoda de testare ENERGY STAR pentru surse de alimentare neîntreruptibile, Rev. mai 2012

4.2. Numărul de unități necesare pentru testare

4.2.1. Pentru testare trebuie selectate modele reprezentative, pe baza următoarelor cerințe: (a) pentru certificarea unui model de produs individual, o configurație de produs echivalentă cu cea care se intenționează să fie comercializată și etichetată drept ENERGY STAR este considerată modelul reprezentativ; (b) pentru certificarea unei familii de produse UPS modulare în cadrul căreia modelele diferă în funcție de numărul de module instalate, producătorul trebuie să aleagă configurațiile maximă și minimă pentru a servi ca modele reprezentative – și anume, un sistem modular trebuie să îndeplinească criteriile de eligibilitate atât în configurația sa neredundantă maximă, cât și în configurația sa neredundantă minimă. În cazul în care modelele reprezentative cu configurația maximă și minimă îndeplinesc criteriile de certificare ENERGY STAR la nivelul lor de putere de ieșire respectiv, toate modelele cu configurații intermediare din cadrul unei familii de produse UPS modulare pot obține eticheta ENERGY STAR; (c) pentru certificarea unei familii de produse UPS în cadrul căreia modelele sunt legate de altă caracteristică decât numărul de module instalate, configurația cu consumul de energie cel mai ridicat din cadrul familiei de produse va fi considerată modelul reprezentativ, cu excepția variațiilor la nivelul sistemelor de stocare a energiei – producătorul poate alege orice sistem de stocare a energiei pentru testare, în limitele cerințelor din metoda de testare ENERGY STAR. În cazul altor produse din aceeași familie de produse, nu este obligatoriu ca acestea sa fie supuse testării pentru certificare, dar se așteaptă ca ele să îndeplinească criteriile relevante de certificare ENERGY STAR și pot fi supuse unor testări de verificare la un anumit timp de la certificarea inițială.

4.2.2. Pentru testare se selectează o singură unitate din fiecare model reprezentativ.

4.2.3. Toate unitățile supuse testării trebuie să îndeplinească criteriile de certificare ENERGY STAR.

5. Data intrării în vigoare

5.1. Data la care producătorii pot începe să aplice prezenta versiune 1.0 a Energy Star pentru certificarea produselor se definește ca data intrării în vigoare a acordului. Pentru a obține eticheta ENERGY STAR, un model de produs trebuie să respecte specificația ENERGY STAR în vigoare la data fabricației sale. Data fabricației este specifică fiecărei unități și este data la care se consideră că o unitate este complet asamblată.

5.2. Revizuiri viitoare ale specificației: EPA și Comisia Europeană își rezervă dreptul de a modifica prezenta specificație în cazul în care anumite schimbări de natură tehnologică și/sau comercială îi afectează utilitatea pentru consumatori, pentru industrie sau pentru mediu. În conformitate cu politica actuală, revizuirile specificației se efectuează în urma unor discuții cu părțile interesate. În cazul revizuirii specificației, trebuie precizat că eticheta ENERGY STAR nu se acordă automat pentru întreaga durată de viață a unui model de produs.

III. SPECIFICAȚIE PRIVIND COMPUTERELE-SERVER (VERSIUNEA 2.0)

1. Definiții

1.1. Tipuri de produs

1.1.1. Computer-server: un computer care furnizează servicii și gestionează resurse în rețea pentru dispozitive-client (de exemplu computere de birou, laptopuri, terminale ușoare, echipamente fără fir, PDA-uri, telefoane care folosesc IP, alte servere sau alte echipamente în rețea). Un computer-server este vândut prin canale de vânzare pentru întreprinderi, pentru a fi utilizat în centre de date și în medii corporative/de birou. Un computer-server este accesat în primul rând prin conectare la rețea și nu prin dispozitive de intrare pentru utilizatori conectate direct, precum tastatură sau maus. În scopul prezentei specificații, un computer-server trebuie să respecte toate criteriile următoare: (a) să fie comercializat și vândut drept computer-server; (b) să fie conceput pentru și să suporte unul sau mai multe sisteme de operare (OS) și/sau hipervizori pentru computere-server; (c) să aibă ca obiectiv executarea unor aplicații instalate de utilizator – în mod tipic, dar nu exclusiv, aplicații pentru întreprinderi; (d) să suporte un cod de corectare a erorilor (ECC) și/sau o memorie bufferată [incluzând atât configurațiile de module DIMM cu buffer (memorie duală inline), cât și cele de tip buffered on board (BOB)]; (e) să fie ambalat și vândut cu una sau mai multe surse de alimentare c.a.-c.c. sau c.c.-c.c.; și (f) să fie proiectat astfel încât toate procesoarele să aibă acces la memoria de sistem partajată și să fie vizibile pentru un singur OS sau hipervizor.

1.1.2. Server gestionat: un computer-server care este conceput pentru un nivel ridicat de disponibilitate într-un mediu cu un înalt grad de gestionare. În scopul prezentei specificații, un server gestionat trebuie să respecte toate criteriile următoare: (a) să fie conceput pentru a fi configurat cu surse de alimentare redundante; și (b) să aibă instalat un controler de gestionare dedicat (de exemplu, un procesor de serviciu).

1.1.3. Sistem cu lame (blade system): un sistem alcătuit dintr-un șasiu pentru lame și unul sau mai multe servere-lamă și/sau alte unități detașabile (de exemplu, mediu de stocare de tip lamă, echipament de rețea de tip lamă). Sistemele cu lame oferă o modalitate scalabilă de a combina mai multe servere sau unități de stocare de tip lamă într-o singură carcasă și sunt proiectate astfel încât să permită tehnicienilor depanatori să înlocuiască sau să adauge cu ușurință lame pe teren (înlocuire la cald - hot-swap). (a) Server-lamă: un computer-server care este conceput pentru a fi utilizat în cadrul unui șasiu pentru lame. Un server-lamă este un echipament de mare densitate care funcționează ca un computer-server independent și care include cel puțin un procesor și o memorie de sistem, dar depinde, pentru a funcționa, de resursele comune ale șasiului pentru lame (de exemplu, alimentare, răcire). Un procesor sau un modul de memorie care este destinat să amelioreze un server autonom nu este considerat un server-lamă. 1. Server-lamă multi-compartiment: Un server-lamă care necesită mai mult de un compartiment pentru instalarea într-un șasiu pentru lame. 2. Server-lamă cu lățime simplă: Un server-lamă care necesită lățimea unui compartiment standard de server-lamă. 3. Server-lamă cu lățime dublă: Un server-lamă care necesită de două ori lățimea unui compartiment standard de server-lamă. 4. Server-lamă cu jumătate de înălțime: Un server-lamă care necesită jumătate din înălțimea unui compartiment standard de server-lamă. 5. Server-lamă cu un sfert de înălțime: Un server-lamă care necesită un sfert din înălțimea unui compartiment standard de server-lamă. 6. Server-lamă multinod: Un server-lamă care are mai multe noduri. Serverul-lamă în sine poate fi înlocuit la cald, dar nodurile individuale nu. (b) Șasiu pentru lame: o carcasă ce conține resurse comune pentru funcționarea serverelor-lamă, a mediilor de stocare de tip lamă și a altor echipamente de tip lamă. Resursele comune furnizate de un șasiu pot include alimentarea cu putere, stocarea de date, hardware pentru distribuția curentului continuu, gestionarea temperaturii, gestionarea sistemelor și servicii de rețea. (c) Mediu de stocare de tip lamă: un mediu de stocare conceput pentru a fi utilizat în cadrul unui șasiu pentru lame. Un mediu de stocare lamă depinde, pentru a funcționa, de resursele comune ale șasiului pentru lame (de exemplu, alimentare, răcire).

1.1.4. Server cu toleranță completă la defecțiuni: un computer-server conceput cu o redundanță hardware completă, în care fiecare componentă de calcul este duplicată la nivelul a două noduri ce realizează sarcini identice și concomitente (și anume, dacă unul dintre noduri se defectează sau necesită reparații, al doilea nod poate realiza sarcina singur, pentru a se evita situațiile de indisponibilitate). Un server cu toleranță completă la defecțiuni utilizează două sisteme pentru a realiza în mod simultan și repetat o singură sarcină de lucru, în vederea asigurării unei disponibilități continue în cazul unei aplicații de importanță critică.

1.1.5. Server rezilient: Un computer-server conceput cu ample caracteristici de fiabilitate, de disponibilitate, de accesibilitate (RAS – Reliability, Availability, Serviceability) și de scalabilitate, integrate în microarhitectura sistemului, în procesor și în chipset. Pentru obținerea etichetei ENERGY STAR în temeiul prezentei specificații, un server rezilient trebuie să prezinte caracteristicile descrise în apendicele B la prezenta specificație.

1.1.6. Server multinod: Un computer-server conceput cu două sau mai multe noduri de server independente, care împart o singură carcasă și una sau mai multe surse de alimentare. Într-un server multinod, puterea este distribuită către toate nodurile prin intermediul unor surse de alimentare comune. Nodurile de server dintr-un server multinod nu sunt concepute să poată fi înlocuite la cald. Server cu două noduri: O configurație obișnuită de server multinod, care constă în două noduri de server.

1.1.7. Aparat server (server appliance): Un computer-server care vine însoțit de un OS și de aplicații soft preinstalate folosite pentru a îndeplini o anumită funcție sau un set de funcții strâns legate între ele. Aparatele server furnizează servicii prin intermediul uneia sau mai multor rețele (de exemplu IP sau SAN) și sunt administrate de obicei printr-o interfață web sau printr-o interfață cu linie de comandă. Configurațiile hardware și software ale aparatelor server sunt adaptate de vânzător pentru a îndeplini o anumită sarcină [de exemplu servicii de nume, servicii de firewall, servicii de autentificare, servicii de criptare și servicii VoIP (voice-over-IP)] și nu sunt destinate să execute softuri instalate de utilizator.

1.1.8. Sistem de calcul de înaltă performanță (High Performance Computing – HPC): un sistem de calcul conceput și optimizat pentru a executa aplicații cu un grad ridicat de paralelism. Sistemele HPC prezintă un număr mare de noduri omogene grupate, deseori cu interconexiuni de interprocesare de mare viteză, precum și o mare capacitate de memorie și de lățime de bandă. Sistemele HPC pot fi construite în mod special sau asamblate pe baza mai multor computere-server disponibile în mod obișnuit. Sistemele HPC trebuie să respecte TOATE criteriile următoare: (a) să fie comercializate și vândute drept computere-server optimizate pentru aplicații de calcul de performanță mai înaltă; (b) să fie concepute (sau asamblate) și optimizate pentru a executa aplicații cu un grad ridicat de paralelism; (c) să constea într-o serie de noduri de calcul de regulă omogene, grupate în principal pentru a crește capacitatea de calcul; (d) să includă interconexiuni de interprocesare de mare viteză între noduri.

1.1.9. Server de curent continuu (c.c.): un computer-server care este conceput exclusiv pentru a funcționa cu o sursă de curent continuu.

1.1.10. Server de mare capacitate: un server rezilient/scalabil care este livrat ca sistem preintegrat/pretestat cuprins în una sau mai multe carcase sau rack-uri și care include un subsistem de intrare/ieșire de înaltă conectivitate având minimum 32 de sloturi de intrare/ieșire dedicate.

1.2. Categorie de produs

O clasificare de ordin secundar sau un subtip în cadrul unui tip de produs, care se bazează pe caracteristicile și pe componentele instalate ale produselor. Categoriile de produse sunt utilizate în prezenta specificație pentru a determina cerințele de certificare și de testare.

1.3. Factori de formă privind computerele-server

1.3.1. Server instalat în rack: un computer-server conceput pentru a fi instalat într-un rack standard de 19 țoli pentru centre de date, conform definiției din EIA-310, din IEC 60297 sau din DIN 41494. În scopul prezentei specificații, un server-lamă este considerat ca făcând parte dintr-o categorie separată și exclus din categoria serverelor instalate în rack.

1.3.2. Server-piedestal: un computer-server autonom cu echipamente de alimentare, de răcire, de intrare/ieșire, precum și cu alte resurse necesare pentru a funcționa în mod autonom. Carcasa unui server-piedestal este similară celei a unui computer-turn client.

1.4. Componente de computer-server

1.4.1. Unitate de alimentare cu energie electrică (sursă de alimentare): un dispozitiv care transformă curentul alternativ sau curentul continuu de intrare într-una sau mai multe tensiuni de curent continuu de ieșire, în scopul alimentării unui computer-server. Sursa de alimentare a unui computer-server trebuie să fie autonomă și separabilă din punct de vedere fizic de placa de bază și trebuie să se conecteze la sistem printr-o conexiune electrică detașabilă sau integrată. (a) Sursă de alimentare c.a.-c.c.: o sursă de alimentare care transformă tensiunea de linie a curentului alternativ de intrare într-una sau mai multe tensiuni de curent continuu de ieșire, în scopul alimentării unui computer-server. (b) Sursă de alimentare c.c.-c.c.: o sursă de alimentare care transformă tensiunea de linie a curentului continuu de intrare într-una sau mai multe tensiuni de curent continuu de ieșire, în scopul alimentării unui computer-server. În scopul prezentei specificații, un convertizor c.c.-c.c. (cunoscut de asemenea ca regulator de tensiune) care face parte integrantă dintr-un computer-server și este utilizat pentru a transforma un curent continuu de joasă tensiune (de exemplu, 12 V c.c.) în alte tensiuni de curent continuu de ieșire, pentru a fi utilizate de componentele computerului-server, nu este considerat o sursă de alimentare c.c.-c.c. (c) Sursă de alimentare cu o singură ieșire: o sursă de alimentare concepută pentru a furniza majoritatea puterii sale nominale de ieșire către o ieșire primară de c.c., în scopul alimentării unui computer-server. Sursele de alimentare cu o singură ieșire pot oferi una sau mai multe puteri de ieșire în așteptare (standby), care rămân active ori de câte ori sunt conectate la o sursă de putere de intrare. În scopul prezentei specificații, puterea nominală de ieșire totală provenită de la orice altă putere de ieșire a sursei de alimentare în afara celei primare și a celor în așteptare nu trebuie să depășească 20 de wați. Sursele de alimentare care oferă mai multe puteri de ieșire la aceeași tensiune ca puterea de ieșire primară sunt considerate surse de alimentare cu o singură putere de ieșire, cu excepția cazului în care aceste puteri de ieșire: 1. sunt generate de convertizoare separate sau au etaje separate de rectificare a ieșirii; ori 2. au limite de curent independente. (d) Sursă de alimentare cu mai multe ieșiri: o sursă de alimentare concepută pentru a furniza majoritatea puterii sale nominale de ieșire către mai mult de o ieșire primară de c.c., în scopul alimentării unui computer-server. Sursele de alimentare cu mai multe ieșiri pot oferi una sau mai multe puteri de ieșire în așteptare, care rămân active ori de câte ori sunt conectate la o sursă de putere de intrare. În scopul prezentei specificații, puterea nominală de ieșire totală provenită de la orice altă putere de ieșire a sursei de alimentare în afara celei primare și a celor în așteptare trebuie să fie mai mare sau egală cu 20 de wați.

1.4.2. Dispozitiv de intrare/ieșire: un dispozitiv care furnizează funcții de intrare și de ieșire de date între un computer-server și alte echipamente. Un dispozitiv de intrare/ieșire poate face parte integrantă din placa de bază a computerului-server sau poate fi conectat la placa de bază prin sloturi de extensie (de exemplu, PCI, PCIe). Exemplele de dispozitive de intrare/ieșire includ dispozitivele Ethernet discrete, dispozitivele InfiniBand, controlerele RAID/SAS și dispozitivele Fibre Channel. Port de intrare/ieșire: ansamblu de circuite fizice din cadrul unui dispozitiv de intrare/ieșire în care se poate iniția o sesiune de intrare/ieșire independentă. Un port nu este același lucru cu o priză de conectare; este posibil ca o singură priză de conectare să deservească mai multe porturi ale aceleiași interfețe.

1.4.3. Placa de bază: principala placă de circuite a serverului. În scopul prezentei specificații, placa de bază include conectori pentru atașarea unor plăci suplimentare și cuprinde de obicei următoarele componente: procesor, memorie, BIOS și sloturi de extensie.

1.4.4. Procesor: ansamblul de circuite logice care reacționează la instrucțiunile de bază ce guvernează un server și le procesează. În scopul prezentei specificații, procesorul este unitatea centrală de procesare (CPU) a computerului-server. Un CPU tipic este un ansamblu fizic destinat a fi instalat pe placa de bază a serverului cu ajutorul unui soclu sau prin sudură directă. Ansamblul CPU poate include unul sau mai mulți nuclei de procesor.

1.4.5. Memorie: în scopul prezentei specificații, memoria constituie o parte a serverului separată de procesor, în care sunt stocate informațiile pentru a fi utilizate imediat de procesor.

1.4.6. Unitate de hard disk (HDD): principalul dispozitiv informatic de stocare, care citește și scrie pe unul sau pe mai multe discuri magnetice rotative.

1.4.7. Unitate de tip solid state (SSD): un dispozitiv de stocare care utilizează pentru stocarea de date cipuri de memorie, în locul discurilor magnetice rotative.

1.5. Alte echipamente pentru centre de date:

1.5.1. Echipament de rețea: un dispozitiv a cărui funcție principală este de a transfera date între diverse interfețe de rețea, asigurând conectivitatea datelor între dispozitivele conectate (de exemplu, rutere și comutatoare). Conectivitatea datelor se realizează prin distribuirea pachetelor de date încapsulate în conformitate cu protocoalele IP, Fibre Channel, InfiniBand sau cu protocoale similare.

1.5.2. Produs de stocare: un sistem de stocare complet funcțional care furnizează servicii de stocare de date clienților și dispozitivelor conectate direct sau printr-o rețea. Componentele și subsistemele care fac parte integrantă din arhitectura produsului de stocare (de exemplu, pentru a asigura comunicațiile interne între controlere și discuri) sunt considerate ca făcând parte din produsul de stocare. În schimb, componentele care sunt asociate în mod normal cu un mediu de stocare la nivel de centru de date (de exemplu, dispozitivele necesare pentru funcționarea unei rețele SAN externe) nu sunt considerate ca făcând parte din produsul de stocare. Un produs de stocare poate fi compus din controlere de stocare integrate, dispozitive de stocare, elemente de rețea integrate, softuri și alte dispozitive. Cu toate că produsele de stocare pot conține unul sau mai multe procesoare integrate, aceste procesoare nu execută aplicații software instalate de utilizator, dar pot executa aplicații specifice privind datele (de exemplu copierea datelor, funcții de backup, compresia datelor, agenți de instalare).

1.5.3. Sursă de alimentare neîntreruptibilă (UPS): ansamblu de convertizoare, comutatoare și dispozitive de stocare a energiei (precum bateriile) care constituie un sistem de alimentare folosit pentru a menține continuitatea puterii de alimentare a sarcinii în cazul căderii tensiunii de alimentare la intrare.

1.6. Moduri de funcționare și stări de consum

1.6.1. Starea inactivă: starea operațională în care OS și alte softuri și-au finalizat încărcarea, computerul-server este capabil să realizeze tranzacții de lucru, dar nu există nicio tranzacție de lucru activă solicitată de sistem sau aflată în așteptare (și anume computerul-server este operațional, dar nu realizează nicio activitate utilă). Pentru sistemele în cazul cărora se aplică standardele ACPI, modul inactiv corespunde numai stării ACPI System Level S0.

1.6.2. Starea activă: starea operațională în care computerul-server lucrează ca urmare a unor solicitări externe anterioare sau simultane (de exemplu, instrucțiuni în rețea). Starea activă include atât: 1. procesarea activă; cât și 2. căutarea/extragerea datelor din memorie, cache sau medii interne/externe de stocare în timp ce se așteaptă noi intrări din rețea.

1.7. Alți termeni importanți

1.7.1. Sistem-controler: un computer sau un computer-server care gestionează un proces de evaluare cu indicatori de referință. Sistemul-controler îndeplinește următoarele funcții: (a) pornirea și oprirea fiecărui segment (fază) a indicatorului de referință privind performanța; (b) controlarea solicitărilor de lucru ale indicatorului de referință privind performanța; (c) pornirea și oprirea colectării de date de la analizorul de putere, astfel încât datele privind puterea și performanța din fiecare fază să poată fi corelate; (d) păstrarea de fișiere-jurnal care conțin informații despre indicatorii de referință privind puterea și performanța; (e) convertirea datelor brute într-un format corespunzător pentru raportarea, transmiterea și validarea indicatorilor de referință; și (f) colectarea și stocarea datelor de mediu, dacă acest lucru se face automat pentru indicatorul de referință.

1.7.2. Client în rețea (testare): un computer sau un computer-server care generează trafic de lucru pentru transmiterea către o unitate supusă testării (UUT) conectată prin intermediul unui comutator de rețea.

1.7.3. Caracteristici RAS: un acronim pentru caracteristicile de fiabilitate, disponibilitate și accesibilitate. RAS este extins uneori la RASM, care adaugă criterii de «gestionabilitate». Cele trei componente primare ale RAS legate de un computer-server sunt definite după cum urmează: (a) Caracteristicile de fiabilitate: caracteristici care sprijină capacitatea unui server de a executa funcția pentru care a fost proiectat fără întreruperi datorate defectării unor componente (de exemplu, selectarea componentelor, reducerea temperaturii și/sau a tensiunii, detectarea și corectarea erorilor). (b) Caracteristicile de disponibilitate: caracteristici care sprijină capacitatea unui server de a maximiza funcționarea la capacitate normală pe durata unei anumite perioade de indisponibilitate [de exemplu, redundanța (atât la nivel micro, cât și la nivel macro)]. (c) Caracteristicile de accesibilitate: caracteristici care sprijină capacitatea unui server de a fi depanat fără a se întrerupe funcționarea serverului (de exemplu, conectarea la cald).

1.7.4. Utilizarea procesorului serverului: raportul dintre activitatea de calcul a procesorului și activitatea de calcul a procesorului la sarcina maximă, la o anumită tensiune și frecvență, măsurat instantaneu sau cu o medie pe termen scurt la nivelul unui set de cicluri de activitate și/sau de inactivitate.

1.7.5. Hipervizor: un tip de tehnică de virtualizare hardware care permite ca mai multe sisteme de operare «oaspete» să ruleze pe un singur sistem gazdă în același timp.

1.7.6. Acceleratoare de procesare auxiliare (APA): carduri de tip «add-in» de extindere a capacității unui computer, instalate în sloturi de extensie de uz general de tip «add-in» (de exemplu, GPGPU-uri instalate într-un slot PCI).

1.7.7. Canal DDR bufferat: port de canal sau de memorie care conectează un controler de memorie cu un număr definit de dispozitive de memorie (de exemplu DIMM-uri) în cadrul unui computer-server. Un computer-server tipic poate conține mai multe controlere de memorie care, la rândul lor, pot suporta unul sau mai multe canale DDR bufferate. Ca atare, fiecare canal DDR bufferat deservește doar o fracțiune din spațiul total de memorie adresabilă al unui computer-server.

1.8. Familie de produse

O descriere de nivel înalt privind un grup de computere cu aceeași combinație de carcasă și de placă de bază, care conține deseori sute de configurații posibile de hardware și de software.

1.8.1. Atribute comune ale familiei de produse: un set de caracteristici comune tuturor modelelor/configurațiilor din cadrul unei familii de produse, care constituie o concepție de bază comună. Toate modelele/configurațiile din cadrul unei familii de produse trebuie să aibă în comun următoarele:

(a) să fie din aceeași serie de model sau tip de aparat;

(b) să aibă fie același factor de formă (și anume instalat în rack, de tip lamă, piedestal), fie aceleași concepții mecanice și electrice, fiind admise doar diferențe mecanice superficiale pentru a permite unei configurații să se adapteze mai multor factori de formă;

(c) să folosească fie aceleași procesoare dintr-o singură serie definită de procesoare, fie aceleași procesoare care se conectează la un soclu de tip obișnuit;

(d) să folosească aceleași surse de alimentare care funcționează cu o eficiență mai mare sau egală cu eficiențele de la toate punctele de sarcină necesare specificate în secțiunea 3.2 (și anume 10 %, 20 %, 50 % și 100 % din sarcina nominală maximă pentru cele cu o singură ieșire; 20 %, 50 % și 100 % din sarcina nominală maximă pentru cele cu mai multe ieșiri).

1.8.2. Configurații de produs testate din cadrul familiei de produse

(a) variații în funcție de prețul de achiziție: 1. Configurație cu performanță inferioară: combinația de consum per soclu de procesor, de surse de alimentare, de memorie, de unități de stocare (HDD/SDD) și de echipamente de intrare/ieșire care reprezintă platforma de calcul la preț mai mic sau cu performanțe mai reduse din cadrul familiei de produse. 2. Configurație cu performanță superioară: combinația de consum per soclu de procesor, de surse de alimentare, de memorie, de unități de stocare (HDD/SDD) și de dispozitive de intrare/ieșire care reprezintă platforma de calcul la preț mai mare sau cu performanțe mai ridicate din cadrul familiei de produse.

(b) configurație tipică: Configurație tipică: o configurație de produs cuprinsă între configurațiile de consum minimă și maximă, reprezentativă pentru un produs cu un volum ridicat de vânzări.

(c) variații în funcție de consumul de putere: 1. Configurația cu consum de putere minim: configurația minimă care poate inițializa și executa OS-urile suportate. Configurația minimă cuprinde cel mai mic consum per soclu de procesor și cel mai mic număr de surse de alimentare, de memorii, de unități de stocare (HDD/SDD) și de dispozitive de intrare/ieșire instalate, care este oferită spre vânzare și capabilă să îndeplinească cerințele ENERGY STAR. 2. Configurația cu consum de putere maxim: combinația de componente selectată de vânzător care maximizează consumul de putere în cadrul familiei de produse, odată asamblată și pusă în funcționare. Configurația maximă cuprinde cel mai mare consum per soclu de procesor și cel mai mare număr de surse de alimentare, de memorii, de unități de stocare (HDD/SDD) și de dispozitive de intrare/ieșire instalate, care este oferită spre vânzare și capabilă să îndeplinească cerințele ENERGY STAR.

2. Domeniul de aplicare

2.1. Produse incluse

Pentru a fi eligibil în vederea acordării etichetei ENERGY STAR în temeiul prezentei specificații, un produs trebuie să corespundă definiției unui computer-server furnizate în secțiunea 1 a prezentului document. Eligibilitatea în temeiul versiunii 2.0 este limitată la computerele-server de tip lamă, multinod, instalate în rack sau sub formă de piedestal, cu maximum patru socluri de procesor per computer-server (sau per lamă sau per nod, în cazul serverelor de tip lamă sau multinod). Produsele excluse în mod explicit din versiunea 2.0 sunt identificate în secțiunea 2.2.

2.2. Produse excluse

2.2.1. Produsele care sunt reglementate de alte specificații pentru produse ENERGY STAR nu sunt eligibile pentru certificare în temeiul prezentei specificații. Lista specificațiilor aflate în vigoare în prezent este disponibilă la adresa www.eu-energystar.org/

2.2.2. Următoarele produse nu sunt eligibile pentru certificare în temeiul prezentei specificații: (a) serverele cu toleranță completă la defecțiuni; (b) aparatele server; (c) sistemele de calcul de înaltă performanță; (d) serverele de mare capacitate; (e) produsele de stocare, inclusiv mediile de stocare de tip lamă; și (f) echipamentele de rețea.

3. Criterii de certificare

3.1. Cifre semnificative și rotunjire

3.1.1. Toate calculele se realizează folosind valori măsurate direct (nerotunjite).

3.1.2. Cu excepția cazului în care se specifică altfel, respectarea limitelor din specificație se evaluează folosind valori direct măsurate sau calculate, fără niciun avantaj din rotunjire.

3.1.3. Valorile calculate sau măsurate direct care sunt transmise spre raportare pe site-ul web ENERGY STAR trebuie rotunjite la cea mai apropiată cifră semnificativă indicată în limita corespunzătoare din specificație.

3.2. Cerințe privind sursele de alimentare

3.2.1. Rapoartele și datele de testare referitoare la sursele de alimentare, provenite de la entități de testare agreate de EPA pentru testarea surselor de alimentare, sunt acceptate în scopul certificării ENERGY STAR.

3.2.2. Criterii privind eficiența surselor de alimentare: Sursele de alimentare utilizate în produse eligibile în temeiul prezentei specificații trebuie să îndeplinească următoarele cerințe atunci când sunt testate folosind Protocolul de testare generalizat privind eficiența surselor de alimentare interne, Rev. 6.6 (disponibil la adresa www.efficientpowersupplies.org). Datele privind sursele de alimentare generate folosind Rev. 6.4.2 (conform celor prevăzute în versiunea 1.1), 6.4.3 sau 6.5 sunt acceptabile cu condiția ca testul să fi fost efectuat înainte de data intrării în vigoare a versiunii 2.0 a prezentei specificații. (a) Servere-piedestal și servere instalate în rack: pentru a obține eticheta ENERGY STAR, un computer-server piedestal sau instalat în rack trebuie să fie configurat doar cu surse de alimentare care îndeplinesc sau depășesc cerințele de eficiență aplicabile specificate în tabelul 1 înainte de expediere. (b) Servere-lamă și servere multinod: pentru a obține eticheta ENERGY STAR, un computer-server de tip lamă sau multinod expediat cu șasiu trebuie să fie configurat în așa fel încât toate sursele de alimentare care furnizează putere șasiului să îndeplinească sau să depășească cerințele de eficiență aplicabile specificate în tabelul 1 înainte de expediere. Tabelul 1 Cerințe de eficiență pentru sursele de alimentare Tipul sursei de alimentare Puterea nominală de ieșire Sarcină de 10 % Sarcină de 20 % Sarcină de 50 % Sarcină de 100 % Mai multe ieșiri (c.a.-c.c.) Toate nivelurile de ieșire N/A 85 % 88 % 85 % O singură ieșire (c.a.-c.c.) Toate nivelurile de ieșire 80 % 88 % 92 % 88 %

3.2.3. Criterii privind factorul de putere al surselor de alimentare: Sursele de alimentare utilizate în computere eligibile în temeiul prezentei specificații trebuie să îndeplinească următoarele cerințe atunci când sunt testate folosind Protocolul de testare generalizat privind eficiența surselor de alimentare interne, Rev. 6.6 (disponibil la adresa www.efficientpowersupplies.org). Datele privind sursele de alimentare generate folosind Rev. 6.4.2 (conform celor prevăzute în versiunea 1.1), 6.4.3 sau 6.5 sunt acceptabile cu condiția ca testul să fi fost efectuat înainte de data intrării în vigoare a versiunii 2.0. (a) Servere-piedestal și servere instalate în rack: Pentru a obține eticheta ENERGY STAR, un computer-server piedestal sau instalat în rack trebuie să fie configurat doar cu surse de alimentare care îndeplinesc sau depășesc cerințele privind factorul de putere aplicabile specificate în tabelul 2 înainte de expediere, în toate condițiile de sarcină pentru care puterea de ieșire este mai mare sau egală cu 75 de wați. Partenerii sunt obligați să măsoare și să raporteze factorul de putere al sursei de alimentare în condiții de sarcină de sub 75 de wați, cu toate că nu se aplică nicio cerință privind factorul de putere minim. (b) Servere-lamă sau servere multinod: pentru a obține eticheta ENERGY STAR, un computer-server de tip lamă sau multinod expediat cu șasiu trebuie să fie configurat în așa fel încât toate sursele de alimentare care furnizează putere șasiului să îndeplinească sau să depășească cerințele aplicabile privind factorul de putere specificate în tabelul 2 înainte de expediere, în toate condițiile de sarcină pentru care puterea de ieșire este mai mare sau egală cu 75 de wați. Partenerii sunt obligați să măsoare și să raporteze factorul de putere al sursei de alimentare în condiții de sarcină de sub 75 de wați, cu toate că nu se aplică nicio cerință privind factorul de putere minim. Tabelul 2 Cerințe privind factorul de putere al surselor de alimentare Tipul sursei de alimentare Puterea nominală de ieșire Sarcină de 10 % Sarcină de 20 % Sarcină de 50 % Sarcină de 100 % Mai multe ieșiri c.a.-c.c. Toate puterile de ieșire N/A 0,80 0,90 0,95 O singură ieșire c.a.-c.c. Putere nominală de ieșire ≤ 500 W N/A 0,80 0,90 0,95 Putere nominală de ieșire > 500 W și Putere nominală de ieșire ≤ 1 000 W 0,65 0,80 0,90 0,95 Putere nominală de ieșire > 1 000 wați 0,80 0,90 0,90 0,95

3.3. Cerințe privind gestionarea consumului de putere

3.3.1. Gestionarea consumului de putere al procesorului serverului: pentru a obține eticheta ENERGY STAR, un computer-server trebuie să ofere o funcție de gestionare a consumului de putere al procesorului care să fie activată implicit în BIOS și/sau prin intermediul unui controler de gestionare, al unui procesor de serviciu și/sau al sistemului de operare expediat împreună cu computerul-server. Toate procesoarele trebuie să își poată reduce consumul de putere în perioadele de utilizare scăzută, prin: (a) reducerea tensiunii și/sau a frecvenței prin scalarea dinamică a tensiunii și a frecvenței (Dynamic Voltage and Frequency Scaling – DVFS); sau (b) permiterea unor stări cu consum redus de putere ale procesorului sau ale nucleului atunci când un nucleu sau un soclu nu se află în uz.

3.3.2. Gestionarea consumului de putere al supervizorului: pentru a obține eticheta ENERGY STAR, un produs care cuprinde un sistem de supervizare preinstalat (de exemplu un sistem de operare sau un hipervizor) trebuie să ofere o funcție de gestionare a consumului de putere al sistemului de supervizare care să fie activată implicit.

3.3.3. Raportarea cu privire la gestionarea consumului de putere: pentru a obține eticheta ENERGY STAR, toate tehnicile de gestionare a consumului de putere care sunt activate implicit trebuie prezentate detaliat în fișa de date privind puterea și performanța. Această cerință se aplică funcțiilor de gestionare a consumului de putere din BIOS, din sistemul de operare sau din orice altă origine care poate fi configurată de utilizatorul final.

3.4. Criterii privind sistemele cu lame și multinod

3.4.1. Monitorizarea și gestionarea temperaturii sistemelor cu lame și multinod: pentru a obține eticheta ENERGY STAR, un server de tip lamă sau multinod trebuie să prezinte o funcție de monitorizare în timp real a temperaturii aerului de admisie la nivelul șasiului sau al lamei/nodului, precum și o funcție de gestionare în timp real a vitezei ventilatorului, care să fie activate implicit.

3.4.2. Documentația de expediție a serverelor-lamă și multinod: pentru a obține eticheta ENERGY STAR, un server de tip lamă sau multinod care este expediat către client separat de șasiu trebuie să fie însoțit de o documentație care să informeze clientul că serverul de tip lamă sau multinod este certificat ENERGY STAR doar dacă este instalat într-un șasiu care respectă cerințele din secțiunea 3.4.1 a prezentului document. O listă a șasiurilor certificate și informații privind comenzile trebuie de asemenea furnizate în cadrul documentelor care însoțesc serverul de tip lamă sau multinod. Aceste cerințe pot fi îndeplinite prin expedierea împreună cu serverul de tip lamă sau multinod a unor materiale tipărite sau documente electronice ori prin publicarea unor informații pe site-ul web al partenerului, acolo unde se găsesc informațiile referitoare la serverul de tip lamă sau multinod.

3.5. Criterii de eficiență în starea activă

3.5.1. Raportarea eficienței în starea activă: pentru a obține eticheta ENERGY STAR, un computer-server sau o familie de produse de computere-server trebuie prezentat(ă) în scopul certificării cu următoarele informații integral furnizate, în contextul unui raport de testare complet privind clasificarea eficienței în starea activă: (a) rezultatele finale ale instrumentului de clasificare SERT, care includ fișierele cuprinzând rezultatele (în format atât html, cât și text) și toate fișierele.png cuprinzând graficele aferente rezultatelor; și (b) rezultatele intermediare ale instrumentului de clasificare SERT, pe întreaga perioadă de testare, care includ fișierele cuprinzând rezultatele detaliate (în format atât html, cât și text) și toate fișierele.png cuprinzând graficele aferente rezultatelor detaliate. Cerințele privind raportarea datelor și formatarea sunt discutate în secțiunea 4.1 a prezentei specificații.

3.5.2. Raportare incompletă: partenerii trebuie să nu raporteze în mod selectiv rezultate individuale ale modulului de lucru sau să nu prezinte rezultatele date de instrumentul de clasificare a eficienței sub altă formă decât un raport de testare complet, în cadrul documentației pentru clienți sau al materialelor de marketing.

3.6. Criterii de eficiență în starea inactivă – servere cu un soclu (1S) și cu două socluri (2S) (cu excepția celor de tip lamă sau multinod)

3.6.1. Raportarea datelor privind starea inactivă: consumul de putere maxim în starea inactivă (PIDLE_MAX) trebuie măsurat și înregistrat în materialele pentru certificare, conform secțiunii 4.

3.6.2. Eficiența în starea inactivă: consumul de putere în starea inactivă (PIDLE) măsurat trebuie să fie mai mic sau egal cu cerința privind consumul de putere maxim în starea inactivă (PIDLE_MAX), calculată conform ecuației 1. Ecuația 1: Calcularea consumului maxim de putere în starea inactivă unde: — PIDLE_MAX este cerința privind consumul de putere maxim în starea inactivă; — PBASE este toleranța de bază privind consumul de putere în starea inactivă, determinată în conformitate cu tabelul 3; — PADDL_i este toleranța privind consumul de putere în starea inactivă pentru componentele suplimentare, determinată în conformitate cu tabelul 4. (a) Aceste limite ale consumului de putere în starea inactivă sunt aplicabile numai sistemelor cu unul sau cu două socluri. (b) Pentru determinarea consumului de putere în starea inactivă în vederea certificării, a se utiliza secțiunea 6.1 din metoda de testare pentru computere-server ENERGY STAR. (c) Categoria «rezilient» din tabelul 3 se aplică numai sistemelor cu două socluri care corespund definiției serverului rezilient, stabilită în apendicele B. (d) Toate cantitățile (cu excepția procesoarelor instalate) din tabelul 3 și din tabelul 4 se referă la numărul de componente instalate în sistem, nu la numărul maxim de componente pe care le poate suporta sistemul (de exemplu memorie instalată, memorie nesuportată etc.). (e) Toleranța aferentă surselor de alimentare suplimentare poate fi aplicată fiecărei surse de alimentare redundante utilizate în cadrul configurației. (f) În scopul stabilirii toleranțelor privind consumul de putere în starea inactivă, toate capacitățile de memorie trebuie rotunjite la cel mai apropiat GB (10). (g) Toleranța aferentă dispozitivelor de intrare/ieșire suplimentare poate fi aplicată în cazul tuturor dispozitivelor de intrare/ieșire care depășesc configurația de bază [și anume dispozitive Ethernet suplimentare față de două porturi cu capacitatea mai mare sau egală cu 1 gigabit pe secundă (Gbit/s), Ethernet integrat, plus orice dispozitive de intrare ieșire non-Ethernet], inclusiv dispozitive de intrare/ieșire integrate și dispozitive de intrare/ieșire de tip «add-in» instalate prin intermediul sloturilor de extensie. Această toleranță se poate aplica pentru fiecare dintre următoarele tipuri de funcționalitate de intrare/ieșire: Ethernet, SAS, SATA, Fibre Channel și Infiniband. (h) Toleranța aferentă dispozitivelor de intrare/ieșire suplimentare se calculează în funcție de viteza de conectare nominală a unei singure conexiuni, rotunjită la cel mai apropiat Gbit. Dispozitivele de intrare/ieșire cu o viteză de sub 1 Gbit nu se califică pentru toleranța aferentă dispozitivelor de intrare/ieșire suplimentare. (i) Toleranța aferentă dispozitivelor de intrare/ieșire suplimentare se aplică doar în cazul dispozitivelor de intrare/ieșire care sunt active/activate la expediție și pot funcționa atunci când sunt conectate la un comutator activ. Tabelul 3 Toleranțe de bază privind consumul de putere în starea inactivă pentru servere 1S și 2S Categorie Numărul maxim posibil de procesoare instalate (nr. de P) Server gestionat Toleranța de bază privind consumul de putere în starea inactivă, PBASE (wați) A 1 nu 47,0 B 1 da 57,0 C 2 nu 92,0 D 2 da 142,0 Rezilient 2 da 205,0

Tabelul 4 Toleranțe suplimentare privind consumul de putere în starea inactivă pentru componente suplimentare Caracteristica de sistem Se aplică la: Toleranța suplimentară privind consumul de putere în starea inactivă Surse de alimentare suplimentare Surse de alimentare instalate în mod explicit pentru redundanța alimentării cu putere 20 de wați per sursă de alimentare Unități de hard disk (inclusiv unități de tip solid state) Per hard disk instalat 8,0 wați per hard disk Memorie suplimentară Memoria instalată mai mare de 4 GB 0,75 wați per GB Canal DDR bufferat suplimentar Mai mult de 8 canale DDR bufferate instalate (doar serverele reziliente) 4,0 wați per canal DDR bufferat Dispozitive de intrare/ieșire suplimentare: Dispozitive instalate – mai mult de două porturi de ≥ 1 Gbit, Ethernet integrat < 1 Gbit: nicio toleranță = 1 Gbit: 2,0 wați/port activ > 1 Gbit și < 10 Gbit: 4,0 wați/port activ ≥ 10 Gbit: 8,0 wați/port activ

3.7. Criterii de eficiență în starea inactivă – servere cu trei socluri (3S) și patru socluri (4S) (cu excepția celor de tip lamă sau multinod)

Raportarea datelor privind starea inactivă: consumul de putere în starea inactivă (PIDLE) trebuie măsurat și înregistrat în materialele pentru certificare, conform secțiunii 4.

3.8. Criterii de eficiență în starea inactivă – servere-lamă

3.8.1. Raportarea datelor privind starea inactivă: consumul de putere în starea inactivă (PTOT_BLADE_SYS) și (PBLADE) trebuie măsurat și înregistrat în materialele pentru certificare, conform secțiunii 4.

3.8.2. Testarea serverelor-lamă pentru stabilirea conformității cu secțiunea 3.8.1 trebuie realizată în conformitate cu toate condițiile următoare: (a) valorile puterii se măsoară și se raportează utilizând un șasiu pentru lame pe jumătate ocupat. Pentru serverele-lamă cu mai multe domenii de putere, se alege numărul de domenii de putere care se apropie cel mai mult de ocuparea a jumătate din șasiul pentru lame. În cazul în care există două opțiuni care sunt la fel de apropiate de jumătate, se realizează un test cu domeniul sau combinația de domenii care utilizează un număr mai mare de servere-lamă. Se raportează numărul de lame testate în cursul testului cu șasiul pentru lame pe jumătate ocupat; (b) puterea aferentă unui șasiu pentru lame complet ocupat poate fi de asemenea măsurată și raportată, în mod opțional, cu condiția să se furnizeze și datele referitoare la șasiul pe jumătate ocupat; (c) toate serverele-lamă instalate în șasiul pentru lame trebuie să aibă aceeași configurație comună (omogene); (d) valorile de putere per lamă se calculează folosind ecuația 2. Ecuația 2: Calcularea puterii unei singure lame unde: — PBLADE este puterea per server-lamă; — PTOT_BLADE_SYS este puterea totală măsurată a sistemului cu lame; — NINST_BLADE_SRV este numărul de servere-lamă instalate în șasiul pentru lame testat.

3.9. Criterii de eficiență în starea inactivă – servere multinod

3.9.1. Raportarea datelor privind starea inactivă: consumul de putere în starea inactivă (PTOT_NODE_SYS) și (PNODE) trebuie măsurat și înregistrat în materialele pentru certificare, conform secțiunii 4 de mai jos.

3.9.2. Testarea serverelor multinod pentru stabilirea conformității cu secțiunea 3.9.1 trebuie realizată în conformitate cu toate condițiile următoare: (a) valorile puterii se măsoară și se raportează utilizând un șasiu pentru servere multinod complet ocupat; (b) toate serverele multinod instalate în șasiul pentru servere multinod trebuie să aibă aceeași configurație comună (omogene); (c) valorile de putere per nod se calculează folosind ecuația 3. Ecuația 3: Calcularea puterii unui singur nod unde: — PNODE este puterea per nod al serverului — PTOT_NODE_SYS este puterea totală măsurată a serverului multinod, — NINST_NODE_SRV este numărul de servere multinod instalate în șasiul pentru servere multinod testat.

3.10. Alte criterii de testare

3.10.1. Cerințe privind acceleratoarele de procesare auxiliare (APA): pentru toate computerele-server vândute cu APA, se aplică următoarele criterii și dispoziții:

(a) Pentru configurații unice: toate testele în starea inactivă se efectuează atât cu APA instalate, cât și cu APA dezinstalate. Măsurătorile în starea inactivă efectuate atât cu APA instalate, cât și cu APA dezinstalate trebuie transmise EPA sau Comisiei Europene, după caz, în cadrul materialelor necesare pentru certificarea ENERGY STAR.

(b) Pentru familii de produse: testele în starea inactivă se efectuează atât cu APA instalate, cât și cu APA dezinstalate, în configurația cu consum de putere maxim/cu performanță superioară menționată la punctul 1.8.2. Testele cu și fără APA instalate pot fi realizate și prezentate, în mod opțional, în cadrul celorlalte puncte de testare.

(c) Măsurătorile de putere în starea inactivă efectuate atât cu APA instalate, cât și cu APA dezinstalate trebuie transmise EPA sau Comisiei Europene, după caz, în cadrul materialelor necesare pentru certificarea ENERGY STAR. Aceste măsurători trebuie prezentate pentru fiecare produs APA care este destinat vânzării împreună cu configurația certificată.

(d) Măsurătorile PIDLE din secțiunile 3.6 și 3.7, ale PBLADE din secțiunea 3.8 și ale PNODE din secțiunea 3.9 trebuie realizate cu APA dezinstalate, chiar dacă sunt instalate din fabrică. Aceste măsurători trebuie apoi repetate cu fiecare APA instalat, pe rând, pentru a evalua consumul de putere în starea inactivă al fiecărui APA instalat.

(e) Consumul de putere în starea inactivă al fiecărui APA instalat în configurații certificate nu trebuie să depășească 46 de wați.

(f) Consumul de putere în starea inactivă al fiecărui produs APA individual vândut împreună cu o configurație certificată trebuie raportat.

4. Cerințe de raportare a informațiilor standard

Cerințe de raportare a datelor

4.1. Pentru fiecare computer-server sau familie de produse de computere-server care a obținut eticheta ENERGY STAR trebuie transmise Comisiei Europene toate datele care trebuie completate obligatoriu în formularul de schimb de informații privind produsele certificate pentru computerele-server ENERGY STAR versiunea 2.0. (a) Partenerii sunt încurajați să prezinte un set de date pentru fiecare configurație de produs certificat ENERGY STAR, deși Comisia Europeană va accepta de asemenea și un set de date pentru fiecare familie de produse certificată. (b) Certificarea unei familii de produse trebuie să includă date pentru toate punctele de testare definite la punctul 1.8.2, după caz. (c) Ori de câte ori este posibil, partenerii trebuie să furnizeze, de asemenea, un hyperlink către un calculator de putere detaliat de pe site-ul lor web, pe care cumpărătorii îl pot folosi pentru a înțelege datele de putere și de performanță ale anumitor configurații din familia de produse.

4.2. Următoarele date vor fi afișate pe site-ul web ENERGY STAR al UE, cu ajutorul instrumentului de găsire a produselor: (a) numărul și denumirea modelului, identificator UGS (unitate de gestionare a stocului) și/sau numărul de identificare al configurației; (b) caracteristicile sistemului (factorul de formă, socluri/sloturi disponibile, specificații de putere etc.); (c) tipul sistemului (negestionat, gestionat, scalabil etc.); (d) configurația (configurațiile) sistemului (inclusiv configurația cu performanță inferioară, configurația cu performanță superioară, configurația cu consum de putere minim, configurația cu consum de putere maxim și configurația tipică pentru certificarea familiei de produse); (e) datele privind consumul de putere și performanța obținute în urma testelor obligatorii privind criteriile de eficiență în starea activă și inactivă, inclusiv fișierele results.xml, results.html, results.txt, toate fișierele results-chart png, results-details.html, results-details.txt și toate fișierele results-details-chart.png; (f) funcțiile de economisire a puterii care sunt disponibile și instalate (de exemplu gestionarea consumului de putere); (g) o listă de date selectate din raportul termic al ASHRAE; (h) măsurători ale temperaturii aerului de admisie efectuate înainte de începerea testării, la încheierea testării în starea inactivă, precum și la încheierea testării în starea activă; (i) pentru certificarea familiilor de produse, o listă a configurațiilor certificate, cu identificatoarele UGS sau cu numerele de identificare ale configurațiilor; și (j) pentru un server-lamă, o listă cu șasiuri pentru lame compatibile care îndeplinesc criteriile de certificare ENERGY STAR.

4.3. EPA și Comisia Europeană pot să revizuiască periodic această listă, în funcție de necesități, și vor notifica și invita părțile interesate să se implice în acest proces de revizuire.

5. Cerințe privind ieșirile și măsurătorile de date referitoare la performanța standard

5.1. Măsurare și ieșiri

5.1.1. Un computer-server trebuie să furnizeze date privind c